                KAKO MOJA NANA PARIČIVA FRITE NA BOŽIĆ
                                                                            Biljana Komes

IVANA: Tolic san pitala nanu kako cini frite i ona mi je sve lipo rekla. I rekla mi je: „Napiši, čeri moja, da ne zabraviš. Dobro če ti doč!“ Ja san sve lipo napisala. Evo, vako, čuhajte:
Za domače frite nan triba:
· Cetiri deka friškoga kvasa
· Po kila brašna
· Osan deki cukara
· Jedna čikarica uja
· Dva jaja
· Jedan cukar- vanilja
· Pet deki suhoga grozja
· Korica od limuna
· Sol, malo domače rakije i vode
Jaja stucemo sa cukaron i vaniljon. Kvas, u ki smo umišali malo cukara i brašna da se digne, itimo sad u jaja. ( malo stane)
[bookmark: _GoBack]Ajme, ca vo vode piše?
JAKOV: Daj da vidin… Mišanicon sve zimišamo…. Moja nana rece žbatimo ( pokazuje pokretom ruke). I dodamo rakiju, limun, uje, vodu i soli. Pokrijemo terinu sa kanavacon i stavimo na teplo dok ne dojdeju brumbuli. ( stane).  A ti bi mogla i malo boje pisat! Ca vo sad piše?
KARLO: Daj da ja vidin. Di si sta?
JAKOV: Vode kod brumbulov.
KARLO: Dodamo suho grozje ko smo umocili u malo ruma i promišamo, U dunboku teču ulijemo litru uja i sa malin kučarincičom itamo frite u kuvano uje. Malo ih voltamo na drugu bandu da požutiju.
JAKOV: Mojoj nani dikod malo i žgoriju pa se juti.
KARLO: Cekaj, muc! Izvadimo ih u terinicu, itimo po njima cukara od vanilje… A moja nan rece: posolimo ih sa cukarom. I….
SVI: I onda ih lipo idemo! 

